
FAKULTA ZDRAVOTNÍCKYCH VIED
Univerzita sv. Cyrila a Metoda v Trnave
Námestie Jozefa Herdu 577/2, 917 01 Trnava
Dr. h. c. univ. doc. MUDr. Juraj ŠTOFKO, PhD., MPH, MBA

Dr. h. c. univ. doc. MUDr. Juraj Štofko, PhD., MPH, MBA,  dekan Fakulty zdravotníckych vied Univerzity sv. Cyrila a Metoda v Trnave, so sídlom Námestie Jozefa Herdu 577/2, 917 01 Trnava, IČO: 360 789 13 (ďalej ,,FZV UCM“), vyhlasuje podľa § 77 zákona č. 131/2002 Z.z. o vysokých školách a o zmene a doplnení niektorých zákonov v znení neskorších predpisov (ďalej len ,,zákon č. 131/2002“)a § 4 Zásad výberového  konania  na  obsadzovanie  pracovných  miest  vysokoškolských učiteľov,  pracovných  miest  výskumných  pracovníkov, funkcii profesorov  a docentov a funkcií vedúcich zamestnancov Univerzity sv. Cyrila a Metoda v Trnave, výberové konanie na obsadenie: 

Funkčné miesto profesora v študijnom odbore zdravotnícke vedy so zameraním na vnútornú medicínu
(1 miesto) 

Kvalifikačné predpoklady a kritériá: 
-	požadované kvalifikačné predpoklady na obsadenie funkcie profesorov a docentov definujú Kritériá na obsadzovanie funkcie profesora a docenta na Univerzite sv. Cyrila a Metoda v Trnave https://www-old.ucm.sk/docs/legislativa/2021/Kriteria_na_obsadzovanie_prof_a_doc_01052021.pdf
- minimálne kritéria na obsadzovanie funkčného miesta profesor na FZV https://fzv.ucm.sk/files/sk/fakulta/politika-kvality/dokumenty-spravy-vsk/ohik-minimalne-kriteria-univerzitny-profesor-1.pdf
- vedecko-výskumná činnosť v požadovanej oblasti vrátane vedeckých, výskumných a vzdelávacích projektov,
- náležitá publikačná činnosť v požadovanom odbore,
- pedagogická prax v príslušnom odbore.

Termín nástupu: 9/2026	
Pracovný úväzok: 1,0 (100 %) 
Miesto výkonu práce: Piešťany, Fakulta zdravotníckych vied UCM
Platové podmienky: podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov 
· od 1 817 € podľa počtu odpracovaných rokov

Pracovná náplň 
· prispievanie svojou výskumnou, vývojovou, liečebno-preventívnou, pedagogickou a organizačnou činnosťou k rozvoju poznania v tomto študijnom odbore a k objasňovaniu vzťahov s ostatnými študijnými odbormi; 
· zodpovednosť za výskum a vzdelávanie vo vymedzenej oblasti vzdelávania a vo vymedzenej oblasti vedy;
· garantovanie alebo zúčastňovanie sa na garantovaní kvality a rozvoja študijného programu, ktorý FZV uskutočňuje;
· v oblasti vzdelávania vedenie prednášok a seminárov, hodnotenie študentov vrátane skúšania na štátnych skúškach, vedenie doktorandov, vedenie a oponovanie záverečných prác, tvorba študijných materiálov;
· v oblasti vedy formovanie trendov a koncepcií, výskumná a vývojová činnosť, zverejňovanie jej výsledkov v časopisoch a na vedeckých a odborných podujatiach medzinárodného významu, vedenie výskumných tímov a organizovanie medzinárodných vedeckých podujatí.
Forma výberového konania: ústny pohovor
Termín výberového konania:
Presný termín, spôsob a miesto konania bude uchádzačom  oznámený písomne alebo telefonicky minimálne jeden týždeň vopred.

Uchádzači musia spĺňať predpoklady pre výkon práce vo verejnom záujme v zmysle § 3 ods. 1 Zákona č. 552/2003 Z. z. o výkone práce vo verejnom záujme v znení neskorších predpisov, konkrétne musia mať úplnú spôsobilosť na právne úkony, musia byť bezúhonní a musia spĺňať stanovené kvalifikačné predpoklady a osobitné kvalifikačné predpoklady.

Doklady ku výberovému konaniu:
· prihláška,
· profesijný životopis,
· vypracovaná VUPCH podľa štandardov SAAVŠ SR,
· overené doklady o vzdelaní a doklady o dosiahnutí vedecko-pedagogickej hodnosti, ak nimi uchádzač disponuje (overené kópie nemusia byť  u uchádzačov, ktorí sú v pracovnom pomere s Univerzitou sv. Cyrila a Metoda v Trnave),
· prehľad publikačnej   činnosti   a ohlasov   spracovaný   v súlade   s platnou kategorizáciou výstupov,
· súhlas so spracovaním osobných údajov (www.ucm.sk, sekcia „ochrana osobných údajov“),
· čestné vyhlásenie o iných pracovných pomeroch sa vysokými školami sídliacimi, resp. pôsobiacimi na území SR, ako aj v zahraničí, uzatvorených na výkon práce vysokoškolského učiteľa s uvedením údaja o týždennom pracovnej čase a na účely preukázania skutočnosti podľa § 74 ods. 5 zákona č. 131/2002 Z.z.

Prihlášku do výberového konania s prílohami posielajte do 21.8.2026
Fakulta zdravotníckych vied UCM v Trnave
Tajomníčka FZV
Rázusová 14
921 01 Piešťany
Obálku označte heslom „Výberové konanie FZV“.

